รัฐบาลไทย-ข่าวทำเนียบรัฐบาล-ประชุมคณะอนุกรรมการบริหารการพัฒนาเขตพัฒนาพิเศษภาคตะวันออก ครั้งที่ 3/2563
วันพฤหัสบดีที่ 11 มิถุนายน 2563
ประชุมคณะอนุกรรมการบริหารการพัฒนาเขตพัฒนาพิเศษภาคตะวันออก ครั้งที่ 3/2563
การประชุมคณะอนุกรรมการบริหารการพัฒนาเขตพัฒนาพิเศษภาคตะวันออก (กบอ.) ครั้งที่ 3/2563 วันพฤหัสบดีที่ 11 มิถุนายน 2563 โดยมี นายอุตตม สาวนายน รัฐมนตรีว่าการกระทรวงการคลัง เป็นประธาน ณ ห้องประชุมวายุภักษ์ 4 อาคารสํานักงานปลัดกระทรวงการคลัง
การประชุมคณะอนุกรรมการบริหารการพัฒนาเขตพัฒนาพิเศษภาคตะวันออก (กบอ.) ครั้งที่ 3/2563 วันพฤหัสบดีที่ 11 มิถุนายน 2563 โดยมี นายอุตตม สาวนายน รัฐมนตรีว่าการกระทรวงการคลัง เป็นประธาน ณ ห้องประชุมวายุภักษ์ 4 อาคารสํานักงานปลัดกระทรวงการคลัง ได้รับทราบและพิจารณาความก้าวหน้าการดําเนินงานในเขตพัฒนาพิเศษภาคตะวันออก (อีอีซี) มีรายละเอียดที่สําคัญ ดังนี้
1. การบริหารจัดการน้ําในพื้นที่ อีอีซี
ที่ประชุม กบอ. รับทราบ การดําเนินการช่วงสถานการณ์ภัยแล้งที่ผ่านมา โดย สํานักงานทรัพยากรน้ําแห่งชาติ (สทนช.) กรมชลประทาน สกพอ. หน่วยงานที่เกี่ยวข้องและภาคเอกชน ได้ร่วมกันรองรับด้วยมาตรการเร่งด่วน 8 โครงการ ร่วมกับ 4 มาตรการเสริม อาทิ เติมน้ําให้อ่างเก็บน้ําหนองปลาไหล จ.ระยอง โดยสูบผันน้ําจากท่อผันน้ําอ่างประแสร์- คลองใหญ่ เติมน้ําให้อ่างเก็บน้ําประแสร์ จ.ระยอง โดยปันน้ําจากอ่างเก็บน้ําประแกด จ.จันทบุรี เติมน้ําให้กับอ่างเก็บน้ําบางพระ จ.ชลบุรี และขอความร่วมมือลดใช้น้ําจากทุกภาคส่วนในพื้นที่ 10 % ซึ่งช่วยให้พื้นที่อีอีซี ผ่านพ้นวิกฤตภัยแล้งได้ด้วยดี
โดยแนวนโยบายต่อไป รองนายกรัฐมนตรี (พล.อ.ประวิตร วงษ์สุวรรณ) ได้มอบนโยบาย เพื่อให้เกิดความมั่นคงด้านน้ํา และรองรับภัยแล้งในปีต่อๆ ไป ได้แก่ วางแผนและบริหารจัดการน้ําให้เพียงพอในฤดูแล้งหน้าปี 2563/2564 เพิ่มความจุอ่างเก็บน้ํา และสูบกลับน้ําเพื่อเก็บน้ําให้มากที่สุด ภาคอุตสาหกรรมควรมีแหล่งน้ําของตนเอง ดําเนินการด้าน 3Rs และ CSR ต่อสังคม โครงการพัฒนาพื้นที่ขนาดใหญ่ ต้องมีแหล่งน้ําสํารอง และผลักดันการทําประปาหมู่บ้านไม่พึ่งแหล่งน้ําจากน้ําฝน ซึ่งมอบหมายให้ สทนช. ติดตามและเร่งรัดการพัฒนาแหล่งน้ําให้เพียงพอต่อความต้องการใช้น้ําทุกภาคส่วน เพื่อทําให้พื้นที่อีอีซี เกิดความมั่นคงด้านน้ํา ทั้งในภาคอุตสาหกรรมและการบริโภคอย่างยั่งยืน
2. โครงการจัดหาพลังงานสะอาด (พลังงานแสงอาทิตย์) ในพื้นที่ อีอีซี
ที่ประชุม กบอ. รับทราบ ความก้าวหน้าโครงการ ฯ ดังนี้
1.) ให้การไฟฟ้าส่วนภูมิภาค (กฟภ.) เสนอโครงการพลังงานที่ใช้ในเมืองใหม่ รูปแบบพลังงานอัจฉริยะ (Smart Power Supply : SPS) ในลักษณะการผลิตไฟฟ้าเพื่อใช้เอง หรือ Independent Power Supply (IPS) ซึ่งมอบหมายให้ บริษัท พีอีเอ เอ็นคอม อินเตอร์เนชั่นแนล จํากัด ผลิตไฟฟ้าเพื่อส่งให้ กฟภ. รับซื้อ และส่งจําหน่ายสําหรับใช้ในเมืองใหม่น่าอยู่อัจฉริยะ
2.) อัตราค่าไฟฟ้าที่จะใช้ในเมืองใหม่น่าอยู่อัจฉริยะ จะไม่สูงกว่าราคาไฟฟ้าทั่วไปที่ กฟภ. ขายให้กับผู้ใช้ไฟฟ้ารายอื่น ๆ
3. การจัดทําแผนพัฒนาการเกษตรในพื้นที่ อีอีซี
ที่ประชุม กบอ. รับทราบ การจัดทําแผนพัฒนาการเกษตรในพื้นที่ อีอีซี
เป้าหมาย ยกระดับรายได้เกษตรกรให้เทียบเท่ากลุ่มอุตสาหกรรมและบริการ
แนวทางการพัฒนาภาคเกษตรในพื้นที่อีอีซี ได้แก่
1. ใช้ความต้องการนําการผลิต
• ความต้องการในประเทศ: รองรับมหานครการบินภาคตะวันออก เมืองใหม่ และการท่องเที่ยว
• ความต้องการในต่างประเทศ: สํารวจตลาดหาความต้องการเอเชีย CLMV และยุโรป ที่มีความต้องการสูง
• สร้างความต้องการด้วยการพัฒนาสินค้าใหม่
2. ยกระดับการตลาด-การแปรรูป-การเกษตร ด้วยเทคโนโลยีในทุกขั้นตอน
• สร้างตลาดด้วยกลไก E-Commerce E-Auction ขายไปทั่วโลก
• เชื่อมระบบโลจิสติกส์ ตั้งแต่ส่งออก-ขายในประเทศ-จนถึงการรวมสินค้าระดับฟาร์ม ให้สะดวกระดับสากล
• แปรรูปด้วยเทคโนโลยีทันสมัย ได้สินค้าคุณภาพมาตรฐานระดับโลก
• เก็บรักษาผลไม้ อาหารทะเล ด้วยระบบห้องเย็น
• ปรับกระบวนการในฟาร์มให้ผลิตสินค้าตรงกับตลาด
• สร้างงานวิจัยเชิงด้านเทคโนยีที่ใช้งานได้จริงตรงกับความต้องการในทุกขั้นตอน ตั้งแต่ หีบห่อ การแปรรูป การปลูก การควบคุมความเสี่ยงจากภูมิอากาศ
• จัดกลุ่มเกษตรกร จัดทําโซนนิ่ง เพื่อสะดวกในการเสริมสร้างความรู้ใหม่ การตลาด-การผลิต-การเงิน
3. ให้ความสําคัญกับ 5 คลัสเตอร์ที่มีพื้นฐาน ทําได้ทันที
• ผลไม้ - พืช Bio-Based3 - ประมง - สมุนไพร - พืชมูลค่าสูง (เช่น ไม้ประดับ/ผักปลอดสารพิษ)
ทั้งนี้ ได้แต่งตั้งคณะทํางานจัดทําแผนพัฒนาการเกษตรในพื้นที่ อีอีซี ที่มีปลัดกระทรวงเกษตรและสหกรณ์ เป็นประธาน และมีผู้แทนจาก สกพอ. เป็นเลขานุการร่วม
4. แนวทางผ่อนปรนการเดินทางเข้าประเทศที่เกี่ยวข้องกับอุตสาหกรรมในพื้นที่ อีอีซี
ตามที่กลุ่มบุคลากรภาคธุรกิจในพื้นที่ อีอีซี จากประเทศญี่ปุ่น อาทิ หอการค้าประเทศญี่ปุ่น (Japanese Chamber of Commerce : JCC) และองค์การส่งเสริมการค้าต่างประเทศของญี่ปุ่น (JETRO) ภาคธุรกิจจากสาธารณรัฐเกาหลี และประเทศอื่นที่เกี่ยวข้องกับภาคอุตสาหกรรม ได้ยื่นหนังสือถึงภาครัฐ ขอให้ผ่อนคลายการเดินทางเข้าประเทศ เพื่อวัตถุประสงค์ทางธุรกิจ รวมถึงการส่งช่างเทคนิค เข้ามาตรวจสอบซ่อมบํารุงเครื่องจักรในอุตสาหกรรม และเพื่อสนับสนุนการลงทุนในพื้นที่ต่อเนื่อง
ทั้งนี้ สถานการณ์โควิด-19 ในประเทศไทยและต่างประเทศปัจจุบันมีแนวโน้มที่ดีขึ้นอย่างต่อเนื่อง โดยรัฐบาลได้มีมาตรการผ่อนปรนในระยะต่างๆ ดังนั้น เพื่อรองรับบุคลากรภาคธุรกิจในพื้นที่ อีอีซี ในช่วงระยะการฟื้นตัวของประเทศ สกพอ. จึงมีแนวทางผ่อนปรนการเดินทางเข้าประเทศไทย ซึ่งขณะนี้อยู่ระหว่างหารือกับกระทรวงการต่างประเทศ สร้างภาคีเครือข่ายระหว่างองค์กร บุคลากรทางการแพทย์ในประเทศต้นทางกับสถานเอกอัครราชทูตไทย หรือสถานกงสุลใหญ่ จัดให้มีการตรวจและออกใบรับรองแพทย์ ที่ยืนยันว่าผู้เดินทางมีสุขภาพเหมาะสมกับการเดินทางทางอากาศ (Fit to Fly) รวมทั้งหารือกับกระทรวงสาธารณสุข พิจารณากําหนดประเทศต้นทาง และจํานวนบุคลากรที่จะอนุญาตให้เดินทางเข้าประเทศในแต่ละช่วงเวลา การกําหนดมาตรการกักกัน Flexible Alternative Quarantine ให้ผู้เดินทางเข้าประเทศสามารถทําภารกิจที่จําเป็นได้ และร่วมกันพิจารณาขึ้นทะเบียน สถานกักตัวทางเลือก Alternative State Quarantine เพิ่มเติมในพื้นที่ อีอีซี ที่บุคลากรในโรงพยาบาลเอกชนสามารถสื่อสารภาษากับประเทศต้นทางได้ เพื่ออํานวยความสะดวกยิ่งขึ้น